EkBass/fiwiki-20250220-pages-articles huggingface dataset:
Sonny Boy Williamson

Sonny Boy Williamson on taiteilijanimi, jota ovat käyttäneet kaksi hyvin tunnettua bluesia soittavaa yhdysvaltalaista huuliharpistia. He eivät olleet toisilleen sukua ja nimien perässä olevat järjestysnumerot noudattavat vain yleisesti noudatettua käytäntöä sekaannusten välttämiseksi. Sonny Boy Williamson II syntyi 15 vuotta aiemmin, mutta hän tuli tunnetuksi artistiksi vasta reilusti yli 50-vuotiaana, jolloin ”ensimmäinen” Sonny Boy Williamson oli jo kuollut. *Sonny Boy Williamson I (30. maaliskuuta 1914 – 1. kesäkuuta 1948), joka tunnetaan myös nimellä John Lee Curtis Williamson, syntyi Tennesseen Jacksonissa. Hän oli 1940-luvun suosituin bluesia soittava huuliharpisti, mutta hänet murhattiin vuonna 1948. *Sonny Boy Williamson II (5. joulukuuta 1899 – 25. toukokuuta 1965), joka tunnetaan myös nimellä Aleck ”Rice” Miller, on kaimaansa kuuluisampi. Hän levytti Chess-levy-yhtiölle 1950- ja 1960-luvuilla ja oli yhtiön tunnetuimpia artisteja.
Formula 1 -kausi 1959

Formula 1 -kausi 1959 oli kymmenes Formula 1 -kausi. Se alkoi 10. toukokuuta ja päättyi 12. joulukuuta 1959 yhdeksän kilpailun jälkeen. Mestaruuden vei nimiinsä Jack Brabham ja talleissa Cooper. ==Kilpailut== Nro Kilpailu Päivämäärä Rata Voittaja Talli Raportti 1 Monacon GP 10. toukokuuta Monaco Jack Brabham Cooper-Climax Raportti 2 Indianapolis 500 30. toukokuuta Indianapolis Rodger Ward Watson-Offenhauser Raportti 3 Hollannin GP 31. toukokuuta Zandvoort Joakim Bonnier BRM Raportti 4 Ranskan GP 5. heinäkuuta Reims-Gueux Tony Brooks Ferrari Raportti 5 Britannian GP 18. heinäkuuta Aintree Jack Brabham Cooper-Climax Raportti 6 Saksan GP 2. elokuuta AVUS Tony Brooks Ferrari Raportti 7 Portugalin GP 23. elokuuta Monsanto Park Stirling Moss Cooper-Climax Raportti 8 Italian GP 13. syyskuuta Monza Stirling Moss Cooper-Climax Raportti 9 Yhdysvaltain GP 12. joulukuuta Sebring Bruce McLaren Cooper-Climax Raportti ==Kuljettajien lopullinen järjestys== Sija Kuljettaja Nro Maa Pisteet Voitot Palkintosijat Paalupaikat 1 Jack Brabham 8 33 2 5 1 2 Tony Brooks 2 26 2 4 2 3 Stirling Moss 7 22 2 3 4 4 Phil Hill 5 19 3 5 Maurice Trintignant 6 18 2 6 Bruce McLaren 9 16 1 2 7 Dan Gurney 36 13 2 8 Masten Gregory 2 10 2 9 Joakim Bonnier 6 10 1 1 1 10 Rodger Ward 1 8 1 1 11 Jim Rathmann 16 6 1 12 Innes Ireland 10 5 13 Harry Schell 19 5 14 Johnny Thomson 3 4 1 1 15 Olivier Gendebien 38 3 16 Tony Bettenhausen 1 3 17 Jean Behra 30 2 18 Cliff Allison 3 2 19 Paul Goldsmith 99 2 20 Jean Lucienbonnet 14 21 Jim McWithey 58 22 Mário de Araújo Cabral 18 23 Keith Greene 54 24 Jimmy Bryan 1 25 Jimmy Daywalt 66 26 Johnny Boyd 33 27 Jack Turner 24 28 Jack Fairman 22 29 Jud Larson 7 30 Pat Flaherty 64 31 Ron Flockhart 4 32 Red Amick 87 33 Ray Crawford 49 34 Peter Ashdown 52 35 Pete Lovely 42 36 Lucien Bianchi 10 37 Paul Russo 45 38 Len Sutton 8 39 Mike Parkes 60 40 Mike Magill 77 41 Wolfgang von Trips 4 42 A. J. Foyt 10 43 Roy Salvadori 12 44 Maria Teresa de Filippis 4 45 Trevor Taylor 44 46 Bob Christie 65 47 Chuck Arnold 71 48 Chris Bristow 48 49 Carroll Shelby 26 50 Carel Godin de Beaufort 42 51 Bruce Halford 44 52 Brian Naylor 36 53 Bobby Grim 48 54 Chuck Weyant 47 55 Bob Said 18 56 Bill Cheesbourg 53 57 Bill Moss 56 58 André Testut 56 59 Alan Stacey 11 60 Alain de Changy 12 61 Al Keller 57 62 Al Herman 89 63 Ivor Bueb 46 64 Mike Taylor 50 65 Bob Veith 74 66 Giulio Cabianca 28 67 Alessandro de Tomaso 14 68 Henry Taylor 58 69 Harry Blanchard 17 70 Graham Hill 18 71 Ian Burgess 42 72 Giorgio Scarlatti 10 73 George Constantine 16 74 Gene Hartley 88 75 Fritz d'Orey 15 76 David Piper 64 77 Eddie Johnson 19 78 Duane Carter 37 79 Don Freeland 15 80 Don Branson 9 81 Dick Rathmann 73 82 Dennis Taylor 62 83 Colin Davis 40 84 Hans Herrmann 11 85 Eddie Sachs 44 ==Valmistajien lopullinen järjestys== Sija Valmistaja Pisteet 1 Cooper-Climax 40 2 Ferrari 32 3 BRM 18 4 Lotus-Climax 5 5 Cooper-Maserati 0 6 Aston Martin 0 7 Porsche 0 8 Maserati 0 9 Connaught 0 10 JBW-Maserati 0 11 Fry-Climax 0 12 Vanwall 0 13 Cooper-OSCA 0 14 Cooper- Borgward 0 15 Tec-Mec-Maserati 0 16 Kurtis Kraft-Offenhauser 0 ==Lähteet== *
Lehtovaara

Lehtovaara voi tarkoittaa: == Paikannimeä == * Lehtovaara-niminen kylä Ilomantsissa Pohjois-Karjalassa * Lehtovaara-niminen kylä Kajaanissa * Lehtovaara, vaara Kajaanissa. == Sukunimeä == Lehtovaara on suomenkielinen sukunimi. Tunnettuja nimenkantajia ovat: * Arvo Lehtovaara (1907–1985), psykologian professori * Jukka Lehtovaara (s. 1988), jalkapallomaalivahti * Lina Lehtovaara (s. 1981), jalkapalloerotuomari * Tero Lehtovaara (1937–2017), diplomaatti * Timo Lehtovaara (s. 1965), kuoronjohtaja * Urho Lehtovaara (1917–1949), hävittäjälentäjä ja Mannerheim-ristin ritari * Veikko Lehtovaara (s. 1941), taidegraafikko == Muuta == * Lehtovaara, ravintola Helsingissä. * K. K. Lehtovaara, lentokonetehdas Luokka:Sukunimet
Hat Yai

Hat Yai () on kaupunki Thaimaassa lähellä Malesian rajaa. Vuonna 2000 kaupungissa oli 187 920 asukasta.Thailand Cities Citypopulation.de Väestöstä on suurempi osuus muslimeita ja etnisiä kiinalaisia kuin muissa alueen kaupungeissa. Hat Yai on Songhlan provinssin suurin kaupunki, mutta Songkhla on provinssin pääkaupunki. Hat Yaissa on kansainvälinen lentoasema ja rautatieasema.Hat Yai Airport Guide Hat Yai railway station Myös valtatie kulkee sen kautta. Kaupunki on kasvanut rautatien risteysaseman ympärille. Asema siirrettiin nykyiseen paikkaan 1922, koska sen edellinen sijainti oli tulva-aluetta. Hat Yai sijaitsee noin 30 km rannikosta. == Lähteet == == Aiheesta muualla == Luokka:Thaimaan kaupungit
Lalitpur

Lalitpur voi tarkoittaa ainakin seuraavia asioita: * Lalitpurin piirikunta, piirikunta Uttar Pradeshissa Intiassa * Lalitpur, kaupunki Uttar Pradeshissa Intiassa * Lalitpurin piirikunta, piirikunta Nepalissa * Lalitpur (keskusta tunnetaan myös nimellä Patan), kaupunki Nepalissa.
Basilica di Santa Croce

Basilica di Santa Croce (Pyhän ristin basilika) on Firenzen fransiskaanien pääkirkko ja katolisen kirkon kirkko. thumbnail|left|Sisänäkymä. Legendan mukaan Santa Crocen perusti itse Franciscus Assisilainen. Nykyisen kirkon rakentaminen aloitettiin kuitenkin luultavasti 1294 ja sen maksoivat kaupungin rikkaimmat suvut. Paavi Eugenius IV vihki sen 1442. Kirkko on suuri. Sen huomattavia ominaisuuksia ovat kuusitoista kappelia, joista monet on koristeltu Giotton ja hänen oppilaidensa freskoilla, sekä kuolinmuistomerkit. 1560 sisustan uudisti Giorgio Vasari vahingoittaen kirkon koristuksia. Uusgoottilainen Nicolò Matasnin käsialaa oleva fasadi on vuosilta 1857–1863. Irrallinen kellotorni rakennettiin 1842. Noviisien kappelin on suunnitellut Michelangelo Buonarroti Cosimo de’ Medicin tilauksesta. Se valmistui noin 1445. Vuoden 1966 tulva vahingoitti kirkon sisätiloja. Silloinen vedenkorkeus on merkitty pylväisiin. ==Muistomerkit== thumb|Michelangelon hauta Santa Croce on monien merkkihenkilöiden viimeinen leposija. Sinne on haudattu Michelangelo Buonarroti, Gioacchino Rossini ja Niccolò Machiavelli. Galileo Galilei sai kristilliset hautajaiset 95 vuotta kuolemansa jälkeen. Kirkossa on Danten muistomerkki, mutta hänet on haudattu Ravennaan. Kirkossa on myös seuraavien henkilöiden muistomerkit: * Leon Battista Alberti (arkkitehti 1400-luvulla) * Vittorio Alfieri (runoilija ja näytelmäkirjailija 1700-luvulla) * Eugenio Barsanti (polttomoottorin kehittäjä) * Lorenzo Bartolini (kuvanveistäjä 1800-luvulla) * Charlotte Bonaparte (Joseph Bonaparten tytär) * Leonardo Bruni (Tasavallan kansleri, oppinut ja historioitsija 1400-luvulla) * Ugo Foscolo (runoilija 1800-luvulla) * Giovanni Gentile (filosofi 1900-luvulla) * Lorenzo Ghiberti * Vittorio Ghiberti * Carlo Marsuppini (Tasavallan kansleri 1400-luvulla) * Raffaello Morgheni (kaivertaja 1800-luvulta) * Prinsessa Louise Stolberg-Gedernista (Charles Edward Stuartin vaimo) * Guglielmo Marconi * Enrico Fermi == Lähteet == ==Aiheesta muualla== *Satelliittikuvia Google Kartoissa * Kuvia Basilikasta * Kuvia Pazzi-kappelista Luokka:Firenzen kirkot Luokka:Kivikirkot
Ӑ

Ӑ on kyrillinen kirjain. Se sisältyy tšuvassin aakkosiin ja on aakkosjärjestyksessä toinen kirjain. Se esiintyy ensi kerran Ivan Jakovlevin vuonna 1873 julkaisemassa tšuvassin aakkostossa. ==Ääntäminen== Ӑ on tšuvassissa pyöreän takavokaalin merkki. Se ääntyy aina redusoituneena ja voi esiintyä painollisena vain monitavuisen sanan ensimmäisessä tavussa. Sen äännearvo vaihtelee välisestä keskivokaalista [] pyöreään puoliväljään takavokaaliin [ɔ]. Äänne on hyvin lyhyt ja usein niin redusoitunut, että jää lähes ääntymättä. A
Diane Lane

Diane Colleen Lane (s. 22. tammikuuta 1965 New York) on yhdys­valtalainen näyttelijä. Hän sai Young Artist -palkinnot teini-iässä tekemistään rooleista elokuvissa Pienet sydämet (1979) ja Rakkauden kosketus (1980). == Yksityiselämä == Lane oli naimisissa Christopher Lambertin (1988–1994) ja Josh Brolinin kanssa (2004–2013). Molemmat avio­liitot päättyivät eroon. == Valikoitu filmografia == * Meren raivo (2000) * Kohtalokas syrjähyppy (2002) * Toscanan auringon alla (2003) * Man of Steel (2013) == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijätLuokka:Vuonna 1965 syntyneet Luokka:Elävät henkilöt
Pathein

Pathein, aiemmalta nimeltään Bassein, on kaupunki Myanmarissa. Vuonna 2011 siellä oli noin 132 000 asukasta. Pathein sijaitsee Iravadi-joen suistossa, ja vaikka se on kaukana valtameren rannikosta, melko suuretkin alukset pääsevät Pathein satamaan, josta rahti voi jatkaa rautatien päärataa pitkin. Pathai on riisinkäsittelyn ja ulkomaankaupan keskeinen paikka. Kaupungin nimi pathai tulee burmankielen muslimia tarkoittavasta sanasta pathi. Brittiläiset siirtomaaisännät muuttivat sen muotoon Bassein. Kaupungissa on perinteisesti ollut paljon arabi- ja intialaistaustaisia kauppiaita. Siellä on myös merkittävät karen- ja rakhine-heimojen vähemmistöt. Sen sijaan moonilaisia on kovin vähän, vaikka Pathein on aikoinaan ollut osa heidän kuningaskuntaansa. Patheinin tunnetuimpia tuotteita ovat värikkäät päivänvarjot. Siellä on myös useita merkittäviä buddhalaisia temppeleitä.Myanmar-travel thumb|none|200px|Paikallisia päivänvarjoja. == Lähteet == == Aiheesta muualla == Luokka:Myanmarin kaupungit
No Anaesthesia!

No Anaesthesia! on Stonen vuonna 1989 julkaistu toinen albumi. Sitä pidetään yleisesti yhtyeen läpimurtolevynä, sekä suomalaisen metallimusiikin pioneeriteoksena. Levyltä julkaistiin singlenä kappale ”Back to the Stone Age”. Albumin nimi on viittaus Metallican ensimmäisellä levyllä julkaistuun basisti Cliff Burtonin soolokappaleeseen ”Anesthesia (Pulling Teeth)”. Albumilla Stonen musiikki on paljon monimutkaisempaa ja teknisempää kuin ensimmäisellä levyllä. Albumi ylsi Suomen virallisen listan sijalle 15, ja se pysyi listalla yhteensä 3 viikkoa. == Kappaleet == Kaikki kappaleet sovittanut Stone. A-puoli # # # # # B-puoli # # # # == Kokoonpano == * Janne Joutsenniemi – laulu, basso * Jiri Jalkanen – kitara * Roope Latvala – kitara * Pekka Kasari – rummut == Arvostelut == * Imperiumi Imperiumi.net ==Lähteet== == Aiheesta muualla == * * Luokka:Stonen albumit Luokka:Vuoden 1989 albumit Luokka:Mikko Karmilan tuottamat albumit
Uri

Uri on yksi Sveitsin 26 kantonista ja yksi neljästä alkuperäisestä vanhan valaliiton kantonista. Uri on väkiluvultaan Sveitsin toiseksi pienin: kantonissa on vajaat 37 000 asukasta. Kantonin pinta-ala on 1 076 neliökilometriä. Kantonin hallinnollinen keskus ja suurin kaupunki on Altdorf. Andermatt on tunnettu talviurheilukeskus Urissa. Vuoden 2019 lopulla kantonin vakituisista asukkaista 13 prosenttia on ulkomaalaisia. Osuus on maan toiseksi pienin. ==Maantiede== Uri sijaitsee maan keskiosassa Gotthardin solan ja Vierwaldstätterseen välillä. Suuri osa kantonin alueesta on vuoristoa ja kaikkiaan 54 % pinta-alasta on tuottamatonta aluetta. Urin länsiosa on osa Urin Alppeja, itäosa Glarusin Alppeja ja eteläosa Gotthardin massiivia. == Hallinto ja asutus== Kantonin keskuspaikka on Altdorf, jossa oli vuoden 2018 lopussa 9 401 asukasta. Kaikkiaan kantonissa on 20 kuntaa: Kunta Asukasluku 31.12.2018 Pinta-ala km² Altdorf 9 401 10,19 Andermatt 1 390 62,19 Attinghausen 1 725 46,90 Bauen 165 3,82 Bürglen 4 977 53,10 Erstfeld 3 788 59,05 Flüelen 1 972 12,41 Göschenen 448 104,13 Gurtnellen 540 83,41 Hospental 186 35,13 Isenthal 483 60,96 Realp 153 77,81 Schattdorf 5 424 16,29 Seedorf 1 858 15,48 Seelisberg 661 13,18 Silenen 1 949 144,75 Sisikon 369 16,44 Spiringen 849 64,76 Unterschächen 697 80,22 Wassen 398 96,91 Vierwaldstättersee (vesialue) 19,25 Yhteensä 36 433 1 076,4 Urin asutus on keskittynyt Reussin ja sen sivujokien laaksoihin. Uri on enimmäkseen saksankielistä aluetta: vuonna 2017 94 prosenttia kantonin asukkaista oli saksankielisiä. == Talous == Urin työpaikat (yhteensä 18 000) jakaantuivat vuonna 2016 sektoreittain seuraavasti: * maa- ja metsätalous 8 % * teollisuus 29 % * palvelut 63 %. Kantonin suurimmat työantajat olivat vuonna 2008 Dätwyler Cables und Rubber AG, kantonin hallinto ja kantonin sairaala. == Liikenne == Useat valtakunnalliset liikenneväylät kulkevat Urin kautta: * Valtatie 2 kulkee pohjois-eteläsuunnassa Urin läpi ja Gotthardin solan yli Luzernista Ticinoon. * Moottoritie A2 kulkee Altdorfin ja Gotthardin maantietunnelin kautta Ticinoon. * Valtatie 25 kulkee Wallisista Furkasolan ja Andermattin kautta Urserenlaaksoa pitkin Oberalppass-solaan ja Graubündeniin. * SBB:n rautatie Arth-Goldausta Airoloon kulkee Göschenenin ja Gotthardin tunnelin kautta. * Matterhorn Gotthard Bahnin rautatie kulkee Furkan pohjatunnelin ja Andermattin kautta Wallisista Graubündeniin. Lisäksi Andermattista on yhteys Göscheneniin. * Gotthardin pohjatunneli alkaa Erstfeldistä ja alittaa Urin. == Kuuluisia urilaisia == *Wilhelm Tellin kerrotaan olleen urilainen. *Bernhard Russi on entinen alppihiihtäjä. == Lähteet == == Aiheesta muualla == * *Dätwylerin kotisivut * Luokka:Seulonnan keskeiset artikkelit
Vantaan Kiekko

Vantaan Kiekko (VaKi) on vuonna 1974 perustettu vantaalainen jääkiekkoseura. Parhaimmillaan VaKin edustusjoukkue pelasi I-divisioonaa. Nousu I-divisioonaan tapahtui kauden 1986-1987 päätteeksi, mutta seura kuitenkin putosi sarjasta kauden 1988 jälkeen sijoituttuaan sarjan viimeiseksi. Vantaan Kiekon A-juniorit nousivat kauden 1989 päätteeksi A-nuorten I-divisioonaan. Vantaan Kiekon miesjoukkue luopui 1989 II-divisioonapaikastaan ja päätti aloittaa uudelleen IV-divisioonasta. Parhaimmillaan Vantaan Kiekkon miesjoukkue karsi 90-luvulla II-divisioonaan pääsystä, mutta ei onnistunut nousussaan. 90-luvulla Vantaan Hockey Teamin kaaduttua talousvaikeuksiin ja lopetettua toimintansa alkoi VHT:n organisaatiosta tulla henkilöitä VaKiin. Viimeisin Vantaan Kiekon edustusjoukkue (VaKi HT) pelasi kauden 2006-2007 osan kautta II-divisioonaa, kunnes erotettiin sarjasta joulutauon aikana syystä, joka vieläkin on epäselvä. Vantaan Kiekko ry ei ole entinen jääkiekkoseura, vaikka sillä ei juuri nyt ole sarjapaikkaa tai joukkuetta missään ikäluokassa. Joukkueita ei ole, koska Vantaan Kiekko ry:lle ei ole annettu Vantaalla jäävuoroja ollenkaan. Vantaan Kiekko ry on Suomen Jääkiekkoliitto ry:n sekä TUL:n jäsenseura ja omistaa myös huomattavan määrän osakkeita Myyrmäen Urheiluhallit Oy:ssä, joka hallinnoi Myyrmäen Urheilupuistossa jää- ja muita liikuntahalleja. Seuran toimintaan on kuulunut jääkiekon lisäksi lentopallo. Luokka:Vantaalaiset urheiluseurat Luokka:Suomalaiset jääkiekkoseurat Luokka:Suomen Työväen Urheiluliiton jäsenseurat Luokka:Vuonna 1974 perustetut urheiluseurat
Maribor

Maribor () on kaupunki Štajerskan perinteisellä alueella Sloveniassa. Se on Mariborin kunnan keskustaajama. Kaupungissa on noin 95 600 asukasta, joten se on Slovenian toiseksi suurin kaupunki pääkaupunki Ljubljanan jälkeen. Mariborin pinta-ala on 41 neliökilometriä. Maribor sijaitsee vain 18 kilometrin päässä Itävallan rajalta Drava-joen varrella. Kaupunki oli pieni aina 1800-luvulle saakka, kunnes se kasvoi voimakkaasti teollisen vallankumouksen myötä. Kirjallisissa lähteissä Maribor mainitaan ensimmäisen kerran vuonna 1204 Marchburch-nimisen linnan lähistöllä sijaitsevana kauppapaikkana. Kaupunginoikeudet se sai vuonna 1254. Kaupungissa on Mariborin yliopisto, joka on perustettu vuonna 1975 ja jossa opiskelee noin 25 000 opiskelijaa. Kaupunkia palvelee Mariborin lentoasema, joka sijaitsee noin kymmenen kilometriä kaupungista etelään. Mariborin tuomiokirkko on peräisin keskiajalta. == Ystävyyskaupungit == Mariborilla on yksitoista ystävyyskaupunkia: * Graz, Itävalta * Greenwich, Englanti * Kraljevo, Serbia * Marburg, Saksa * Osijek, Kroatia * Pétange, Luxemburg * Pueblo, Kalifornia, Yhdysvallat * Pietari, Venäjä * Szombathely, Unkari * Tours, Ranska * Udine, Italia == Lähteet == == Aiheesta muualla == * Kaupungin kotisivu *
Laura Innes

Laura Elizabeth Innes (s. 16. elokuuta 1957 Pontiac, Michigan; joidenkin lähteiden mukaan olisi syntynyt vuonna 1959) on yhdysvaltalainen näyttelijä ja televisio-ohjaaja. Innes tunnetaan muun muassa Kerry Weaverin roolista televisiosarjasta Teho-osasto, jossa hänen hahmonsa oli mukana toisesta kaudesta lähtien. Hän jätti sarjan vuonna 2007. Sen lisäksi Innes on muun muassa ohjannut televisiosarjojen jaksoja muiden muassa West Wingiin. Television lisäksi hän on luonut uraa niin teatterissa kuin elokuvissakin. Innes on ollut kolme kertaa ehdolla Emmyyn. Innes on naimisissa näyttelijä David Brisbinin kanssa ja heillä on kaksi lasta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Ә

Ә, ә on kyrillinen švaa-kirjain, joka sisältyy abhaasin, baškiirin, dungaanin, kalmukin, kazakin, kurdin ja tataarin aakkosiin. Se kuului myös azerin ja turkmeenin aakkosiin, kunnes näitä kieliä alettiin kirjoittaa latinalaisella kirjaimistolla. (Myös latinalaiseen kirjaimistoon sisältyy švaa, joka on samannäköinen kuin kyrillinen vastineensa, mutta teknisesti ne ovat Unicode- merkistössä eri kirjaimia.) == Ääntäminen == Ә ääntyy azerissa, baškiirissa, kazakissa ja tataarissa laveana väljänä etuvokaalina . Dungaanissa se on lavea puolisuppea takavokaali ja kalmukissa ja kurdissa välinen keskivokaali . Abhaasissa ә ei ole minkään äänteen merkki, vaan se osoittaa edeltävän konsonantin labiaalistumista, jota kansainvälisen foneettisen aakkoston mukaan merkitään yläindeksinä olevalla w-kirjaimella . Kirjain ә muodostaa siten edeltävän kirjaimen kanssa digrafin, jolla on oma paikka aakkosjärjestyksessä. A
Leila Haaparanta

Leila Tuulikki Haaparanta (o.s. Taiminen, s. 20. lokakuuta 1954 Kalvola) on suomalainen filosofi. Hän on Tampereen yliopiston filosofian emeritaprofessori. Haaparanta on myös teoreettisen filosofian dosentti Helsingin yliopistossa. Hän jäi eläkkeelle vuodenvaihteessa 2018–2019. Haaparanta opiskeli Helsingin yliopistossa aluksi kirjallisuustiedettä, suomalais-ugrilaista kielentutkimusta ja historiaa, yleistä kielitiedettä ja puheoppia ja siirtyi filosofian pääaineopiskelijaksi vasta myöhemmin. Pro gradu -tutkielmansa hän teki Oiva Ketosen ohjauksessa behavioraalisesta merkitysteoriasta ja intentionaalisuudesta. Gradun ja lisensiaatintutkimuksen jälkeen Haaparanta työskenteli Jaakko Hintikan tutkimusprojektissa ja kiinnostui modernin logiikan filosofisesta taustasta ja olemisen kysymyksestä. Hän väitteli filosofian tohtoriksi vuonna 1985. Väitöskirja Frege's Doctrine of Being käsitteli logiikan epistemologista ja metafyysistä perustaa ja sai kansainvälistä näkyvyyttä. Postdoc-tutkimusta Haaparanta teki Yalen yliopistossa. Haaparanta valittiin Suomalaisen Tiedeakatemian jäseneksi vuonna 2002. Academia Europæa -tiedeakatemian jäsen hän on ollut vuodesta 2011. Haaparannan puoliso on professori Pertti Haaparanta. == Julkaisuja == * Semi- Ramistic studies essays in honour of Raimo Tuomela (1980) * * * Frege synthesized: Essays on the philosophical and foundational work of Gottlob Frege (1986) * * Nainen, järki ja ihmisarvo esseitä filosofian klassikoiden naiskäsityksistä (1986) * Language, knowledge, and intentionality perspectives on the philosophy of Jaakko Hintikka (1990) * Haaparanta, Leila (toim.): Mind, Meaning and Mathematics. Essays on the Philosophical Views of Husserl and Frege. (1994) * Mind and cognition philosophical perspectives on cognitive science and artificial intelligence (1995) * * == Kirjallisuutta == * == Lähteet == ==Aiheesta muualla== * Haaparanta, Leila: Millainen on filosofinen ongelma? (Virkaanastujaisluento, 1999). niin & näin 4/1999, 3–6. Luokka:Suomalaiset filosofit Luokka:Tampereen yliopiston professorit Luokka:Vuonna 1954 syntyneet Luokka:Elävät henkilöt Luokka:Suomalaiset professorit Luokka:Academia Europæan jäsenet
Pablo Francisco

Pablo Ridson Francisco (s. 5. tammikuuta 1974 Tucson, Arizona, Yhdysvallat) on yhdysvaltalainen stand up -koomikko. Francisco nousi julkisuuteen 1990-luvun lopulla esiinnyttyään MADtv-televisio-ohjelmassa. Hänen stand up -esityksensä tuli tunnetuksi Yhdysvalloissa, kun Comedy Central esitti hänen puolituntisen ohjelmansa vuonna 2000. Vuosina 2001 ja 2002 Francisco oli mukana The Three Amigos -kiertueella, johon kuuluivat myös Carlos Mencia ja Freddy Soto. Hän on esiintynyt myös muun muassa The Tonight Show with Jay Lenossa, VH1:n ILL- ustratedissa ja Carlos Mencian isännöimässä Mind of Menciassa. Francisco on tunnettu kyvystään imitoida useita tunnettuja henkilöitä, kuten Aaron Nevilleä, Arnold Schwarzeneggeriä, Keanu Reevesiä ja yhtä yhdysvaltalaisten elokuvien tunnetuinta traileriääntä Don LaFontainea. __notoc__ == Julkaisut == === CD:t === * Knee to the Groin (1997) * Sausage (2000) * 3 (2003) === DVD:t === * Bits and Pieces: Live from Orange County (2004) * Ouch! Live from San Jose (2006) * They Put it Out There (2011) === Vierailut Suomessa === *6.–9.9.2007 Helsingin Kulttuuritalo *1.4.2009 Tampere-talo *23.9.2010 Helsingin Kulttuuritalo - Funkin' Off The Wall tour *28.9.2010 Turun Konserttitalo == Aiheesta muualla == * Pablo Franciscon virallinen sivusto * * Pablo Francisco Latino Comedy -sivustolla * * Pablo Franciscon virallinen YouTube-kanava Luokka:Yhdysvaltalaiset koomikot Luokka:Yhdysvaltalaiset stand up -koomikot Luokka:Vuonna 1974 syntyneet Luokka:Elävät henkilöt
Ӕ

Ӕ (ӕ) on kyrillinen kirjain. Se sisältyy osseetin aakkosiin ja on aakkosjärjestyksessä toinen kirjain. Se on ligatuuri, jonka pohjana ovat kyrilliset kirjaimet а ja е. Vastaavalla tavalla on muodostettu latinalaisen kirjaimiston æ. ==Ääntäminen== Ӕ ääntyy osseetissa laveana lähes väljänä etuvokaalina [æ]. A Luokka:Ligatuurit
Johannes Prinz

Johannes Prinz (s. 1958) on itävaltalainen kuoronjohtaja. Hän toimi lapsena Wiener Sängerknaben -poikakuoron sopraanosolistina ja opiskeli myöhemmin kuoronjohtoa mm. Ferdinand Grossmannin ja Erwin Ortnerin johdolla. Prinz toimi sekä laulajana että varajohtajana Arnold Schönberg -kuorossa ja perusti vuonna 1982 Chor der Wiener Wirtschaftsuniversitätin, jonka konserttimatkat ovat ulottuneet Australiaan ja Kaukoitään saakka. Muita merkittäviä Prinzin johtamia kuoroja ovat Kammerchor der Wiener Musikuniversität, Wiener Kammerchor, Wiener Singverein ja World Youth Choir. Johannes Prinz toimii kuoronjohdon professorina Grazin musiikkikorkeakoulussa Itävallassa. Hän on lisäksi opettanut lukuisilla kuoronjohtokursseilla kotimaansa ulkopuolella. == Aiheesta muualla == * Johannes Prinzin elämäkerta Singverein der Gesellschaft der Musikfreunden sivuilla * Johannes Prinzin teokset Luokka:Itävaltalaiset kuoronjohtajat Luokka:Grammy-palkinnon saajat Luokka:Itävaltalaiset muusikot Luokka:Vuonna 1958 syntyneet Luokka:Elävät henkilöt
Evanna Lynch

Evanna Patricia Lynch (s. 16. elokuuta 1991 Termonfeckin) on irlantilainen näyttelijä. Hänet tunnetaan roolistaan Luna Lovekivana Harry Potter -elokuvasarjassa. Hän teki ensiesiintymisensä elokuvassa Harry Potter ja Feeniksin kilta vuonna 2007. == Elämä == Lynch on kotoisin Termonfeckinin pienestä rannikkokaupungista Irlannissa. Hän oli Harry Potter -kirjojen ihailija jo ennen kuin hänet valittiin Luna Lovekivan rooliin. Lynchin isä kuuli, että elokuvan koe-esiintymistilaisuudet olivat alkaneen ja päätti viedä tyttärensä paikan päälle. Lynch tuli valituksi ja pääsi juttelemaan kuvauspaikalla J. K. Rowlingin kanssa. Kirjailija luonnehti Lynchiä ”täydelliseksi” valinnaksi ja ilmoitti heti: ”Hän on Luna!” Elokuvan arvosteluissa Lynch sai myönteistä palautetta roolistaan. Vuonna 2012 Lynch sai roolin indie-elokuvasta Monster Butler, joka perustuu tositarinaan brittiläisestä sarjamurhaajasta. Hän esiintyy myös prinsessa Alenan roolissa Sinbad-televisiosarjan ensimmäisen kauden päätösjaksossa. Hiljainen todistaja -televisiosarjan 24. kauden kaksiosaisessa aloitusjaksossa Lynch esittää roolihahmoa nimeltä Paisley Robertson, jonka poikaystävä istuu vankilassa.https://m.imdb.com/title/tt11744636/fullcredits/cast?ref_=tt_ov_st_sm Vuonna 2021 Lynch julkaisi kirjan Opposite Of Butterfly Hunting: The Tragedy and The Glory of Growing Up; A Memoir. Kirjassa Lynch kertoo elämästään kasvamalla Harry Potter -elokuvien kanssa,sekä pitkäaikaisesta anoreksiastaan. Lynchilla ja näyttelijä Daniella Monetilla on myös oma yritys Kinder Beauty, joka myy vegaanisia kauneudenhoitotuotteita. == Filmografia == Vuosi Nimi Alkuperäinen nimi Rooli/tehtävä Laji Huomioita 2007 Harry Potter ja Feeniksin kilta Harry Potter and the Order of the Phoenix Luna Lovekiva Elokuva 2007 Harry Potter ja Feeniksin kilta Harry Potter and the Order of the Phoenix Luna Lovekiva Videopeli äänirooli 2009 Harry Potter ja puoliverinen prinssi Harry Potter and the Half-Blood Prince Luna Lovekiva Elokuva 2010 Harry Potter ja kuoleman varjelukset, osa 1 Harry Potter and the Deathly Hallows: Part I Luna Lovekiva Elokuva 2011 Harry Potter ja kuoleman varjelukset, osa 2 Harry Potter and the Deathly Hallows: Part II Luna Lovekiva Elokuva 2012 Sinbad Prinsessa Alena Televisiosarja 1 jakso 2013 Monster Butler Fiona Carrick-Smith Elokuva 2013 G.B.F. McKenzie Price Elokuva 2013 It don't come easy Ella Lyhytelokuva 2015 My Name Is Emily Emily Elokuva 2022 Harry Potter 20-vuotisjuhla: Paluu Tylypahkaan Harry Potter: Return to Hogwarts Luna Lovekiva Dokumentti == Lähteet == == Aiheesta muualla == * * Henri Lassander: Evanna Lynch ikävöi jo Luna Lovekivaa . Dome.fi 17.11.2010. * Luokka:Irlantilaiset näyttelijät Luokka:Vuonna 1991 syntyneet Luokka:Elävät henkilöt Luokka:Seulonnan keskeiset artikkelit
Dungaani

Dungaani tarkoittaa seuraavia asioita: * dungaanit, kansa Keski-Aasiassa * dungaani, siniittinen kieli.
Alexandre Koyré

Alexandre Koyré (29. elokuuta 1892, Taganrog – 28. huhtikuuta 1964, Pariisi) oli ranskalainen venäläissyntyinen filosofi, joka kirjoitti tieteen historiasta ja tieteen filosofiasta. Koyré syntyi Venäjällä Taganrogin kaupungissa. Koyré keskittyi työssään erityisesti Galileo Galileihin, Platoniin ja Isaac Newtoniin. Hänen tunnetuin työnsä on From the Closed World to the Infinite Universe, joka muodostuu sarjasta luentoja Johns Hopkinsin yliopistossa vuodelta 1959. Se käsittelee varhaisen nykyaikaisen tieteen nousua ja muutosta tutkijoiden todellisuuskäsityksessä Nicolaus Cusanuksesta ja Giordano Brunosta alkavan Newtoniin saakka kestävän aikakauden aikana. Kirja oli pikemminkin kokoelma Koyrén näkemyksistä kuin varsinainen järjestelmällinen teos. Koyré epäili tutkijoiden kokeisiin pohjautuvaa luonnonlakien kehittämistä. Hän väitti näiden kokeiden perustuvan mutkikkaisiin lähtöoletuksiin ja todistavan pikemminkin vain näiden lähtöoletusten ennusteet kuin mitään varsinaista totuutta. Koyré vaikutti moniin amerikkalaisiin ja eurooppalaisiin tieteenfilosofeihin kuten Thomas Kuhniin ja Paul Feyerabendiin. == Aiheesta muualla == * Centre Alexandre Koyré Luokka:Tieteenhistorioitsijat Luokka:Ranskalaiset filosofit Luokka:Vuonna 1892 syntyneet Luokka:Vuonna 1964 kuolleet
Nora (lentokenttä)

Nora oli etutukikohta, jonka ruotsalainen vapaaehtoisyksikkö Lentorykmentti 19 perusti talvisodan aikana 17. tammikuuta 1940 Hirvasjärvelle, 30 kilometriä Märkäjärveltä eli nykyisestä Sallan kirkonkylästä etelään. Tukikohdan nimi tuli ruotsin kielen sanasta norra. Kenttä oli varustettu toimimaan yksittäisten Hawker Hart I -pommikoneiden tukikohtana. Kenttä joutui 26. tammikuuta 1940 neuvostoliittolaisten pommitusten kohteeksi mutta ei kärsinyt vaurioita. 30. tammikuuta Noran toiminta siirrettiin Nora 2:lle. == Lähteet == Luokka:Lentorykmentti 19 Luokka:Talvisodan Lapin Ryhmä Luokka:Kemijärven rakennukset ja rakennelmat
Nora 2

Nora 2 oli ruotsalaisen vapaaehtoisyksikön, Lentorykmentti 19:n, talvisodan aikana 30. tammikuuta 1940 Kemijärvelle perustama lentotukikohta. Kemijoen länsirannalle, noin 6 kilometriä Kemijärvestä kaakkoon perustettu tukikohta jatkoi Hirvasjärvellä sijainneen Nora-tukikohdan toimintaa sen jouduttua neuvostopommittajien hyökkäyksen kohteeksi 26. tammikuuta 1940. Tukikohtaan tukeutui, kuten Norassakin, yksi Hawker Hart I -pommikone kerrallaan. == Lähteet == Luokka:Talvisodan suomalainen ilmapuolustus Luokka:Talvisodan Lapin Ryhmä Luokka:Lentorykmentti 19 Luokka:Kemijärven rakennukset ja rakennelmat
Epälineaarinen järjestelmä

Epälineaarinen järjestelmä on systeemi, jonka vaste ei ole verrannollinen siihen kohdistettuun syötteeseen. Epälineaariseen systeemiin ei päde superpositioperiaate toisin kuin lineaariseen systeemiin. Epälineaarinen kehitys voi olla kaoottista, jolloin verraten pieni tapahtuma saa aikaan merkittävän tapahtumaketjun. Epälineaarisuudesta johtuen systeemin kehityksessä voidaan tunnistaa perhosvaikutus. Toisin sanoen systeemin alkutilassa tapahtuvat pienetkin muutokset kertaantuvat ja voivat aiheuttaa suuriakin muutoksia systeemin myöhempiin tiloihin. == Katso myös == *Kompleksisuusteoria *Kompleksisuus Luokka:Kaaosteoria Luokka:Systeemiteoria
Oskar (lentokenttä)

Oskar oli toinen kahdesta ruotsalaisen vapaaehtoisyksikön Lentorykmentti 19:n talvisodan aikaista päätukikohdasta. Se perustettiin 1. tammikuuta – 11. tammikuuta 1940 Rovaniemen Olkkajärven jäälle. Oskar-kentän tarkoituksena oli tukea Rovaniemen ilmapuolustusta Neuvostoliiton pommituksia vastaan. Rovaniemeä pommitettiin ainakin 31. joulukuuta, 31. tammikuuta ja 13. maaliskuuta 1940. == Lähteet == Luokka:Talvisodan suomalainen ilmapuolustus Luokka:Talvisodan Lapin Ryhmä Luokka:Lentorykmentti 19 Luokka:Rovaniemi
Svea (lentokenttä)

Svea oli ruotsalaisen vapaaehtoisyksikön, Lentorykmentti 19:n, talvisodan aikana Posion Aholaan perustama lentotukikohta. 18\. tammikuuta 1940 perustetun tukikohdan nimi tuli ruotsin kielen sanasta södra. Kenttä toimi pelkästään koneiden varalasku- ja tankkauspaikkana 1. maaliskuuta 1940 asti, jolloin kentälle siirrettiin yksi rykmentin Gloster Gladiator -koneista torjumaan neuvostopommikoneiden lentoja Rovaniemen ja Oulun suuntiin. Kenttä joutui venäläisten ilmahyökkäyksen kohteeksi kerran, 10. maaliskuuta 1940. Hyökkäys ei kuitenkaan aiheuttanut kentälle vaurioita. == Lähteet == Luokka:Talvisodan Lapin Ryhmä Luokka:Lentorykmentti 19 Luokka:Posion rakennukset ja rakennelmat Luokka:Suomen sodanaikaiset lentokentät
Ulrik (lentokenttä)

Ulrik oli ruotsalaisen vapaaehtoisyksikön, Lentorykmentti 19:n, talvisodan aikana Ouluun perustama lentotukikohta. 15\. tammikuuta 1940 valmistuneen tukikohdan nimi tuli Oulun ruotsinkielisestä nimestä Uleåborg. Tukikohdan tarkoituksena oli tukea Oulun ilmapuolustusta Neuvostoliiton pommituksia vastaan. Kohdatakseen ajoissa Oulua idästä lähestyvät neuvostopommittajat, osa Ulrikin henkilökunnasta tukeutui Vaalan Nimisjärven jäälle perustettuun Ulrik 2 -tukikohtaan. == Lähteet == Luokka:Talvisodan suomalainen ilmapuolustus Luokka:Talvisodan Lapin Ryhmä Luokka:Lentorykmentti 19 Luokka:Oulun historia Luokka:Suomen sodanaikaiset lentokentät
Ulrik 2 (lentokenttä)

Ulrik 2 oli ruotsalaisen Lentorykmentti 19:n talvisodan aikana Vaalan Nimisjärven jäälle perustama lentotukikohta. Tukikohta toimi F19:n Gloster Gladiator -hävittäjien työkenttänä niiden täydentäessä Oulun ilmapuolustusta sekä suojatessa tärkeää Vaalankurkun rautatiesiltaa Neuvostoliiton pommikoneiden hyökkäyksiltä. Nimisjärveltä 7. maaliskuuta 1940 torjuntalennolle startannut vänrikki Einar Theler ampui Gladiator-hävittäjällä alas kaksi SB-2-pommikonetta.Keskinen; Stenman 2006 s. 126 == Lähteet == * * === Viitteet === Luokka:Talvisodan suomalainen ilmapuolustus Luokka:Talvisodan Lapin Ryhmä Luokka:Lentorykmentti 19 Luokka:Vaala
Veitsiluoto (lentokenttä)

Veitsiluoto oli ruotsalaisen vapaaehtoisyksikön, Lentorykmentti 19:n, talvisodan aikana Kemin Veitsiluotoon, Ajoksen saareen perustama päälentotukikohta. Varsinainen lentokenttä sijaitsi jäällä Veitsiluodon sellutehtaan edustalla. Osaston lentokoneet oli hajasijoitettu metsään rakennettuihin lentokonesuojiin. Osaston henkilökunta oli majoitettu tehtaan tiloihin; miehistö tehtaan kokoontumistilaan ja päällystö tehtaan ympäristössä sijaitseviin huviloihin. Rykmentin esikunta sijaitsi tehtaan konttorissa.Falk 1988 s. 37 Kentälle osoitettiin ilmatorjunnaksi yksi Svenska Frivilligkåreniin kuuluva kahden 40 mm:n Bofors-ilmatorjuntatykin jaos, jota johti vänrikki Uno Engström. Jaos puolusti ensiksi Kemin rautatieasemaa, Kemijoen ylittävää siltaa sekä lentokenttää. Helmikuun lopussa se siirrettiin Rovaniemen kautta Nautsiin osasto Pennaseen kuuluvaksi. == Lähteet == * === Viitteet === Luokka:Talvisodan suomalainen ilmapuolustus Luokka:Talvisodan Lapin Ryhmä Luokka:Lentorykmentti 19 Luokka:Kemin historia
Piazza dei Miracoli

Piazza dei Miracoli ("Ihmeiden kenttä"), virallisesti Piazza del Duomo ("Katedraaliaukio"), on laaja muurien ympäröimä alue Pisan keskustassa ja keskiajan taiteen suurimpia muistomerkkejä. Osittain päällystetyllä ja osin ruohon peittämällä alueella on neljä tunnettua ja merkittävää rakennusta: Tuomiokirkko, Kastekappeli, Kellotorni ("Pisan kalteva torni") ja Camposanto (hautausmaarakennus). Alue rakennettiin 300 vuoden aikana vuodesta 1063 alkaen.Haegen, s. 502 Vuonna 1987 alue nimettiin UNESCOn maailmanperintökohteeksi. center|thumb|800px|Panoraama ==Tuomiokirkko== thumb|Duomo auringonlaskussa Aukion sydän on Duomo Santa Maria Assunta eli Pisan katedraali. Tuomiokirkon rakennutti arkkitehti Buschetus, ja rakentaminen aloitettiin vuonna 1063 heti saraseenien laivastosta saavutetun voiton jälkeen. Kirkko vihittiin vuonna 1118, minkä jälkeen sen runkohuonetta vielä pidennettiin.Haegen, s. 504–505 Rakennuksessa yhdistyy itämainen rakennustaide kreikkalais-bysanttilaisiin elementteihin sekä itämaisiin ja lombardialaisiin koristeluihin. Marmorisen katedraalin pohjakaava on latinalaisen ristin mallinen, sen runkohuoneessa on viisi ja poikkilaivassa kolme laivaa, ja sen kupoli on ovaalinmuotoinen. ==Kastekappeli== thumb|Kastekappeli Kastekappelin rakentaminen aloitettiin vuonna 1152, ja se sai lopullisen muotonsa vuonna 1358, jolloin romaaninen aukollinen kupoli suljettiin. Kappelin portaali on koristeltu köynnös-, lehti- ja ruusukekuvioin, ja reliefikasetteihin on kuvattu ihmisten toimia eri kuukausien aikana. Kappelin sisällä on kahdeksankulmainen kasteallas, jonka teki vuonna 1246 Guido Bigarelli. Saarnatuoli on Nicola Pisanon tekemä vuodelta 1260, ja se on ensimmäinen irrallinen saarnatuoli.Haegen, s. 514–515 ==Kalteva torni== Pisan kalteva torni on katedraalin kellotorni. Sen rakentaminen aloitettiin vuonna 1173, ja se valmistui vuonna 1350. Tornista on tullut suosittu turistinähtävyys sen kaltevuuden johdosta.Haegen, s. 516–519 == Camposanto== Camposanto on kaupunginmuurin laidalla sijaitseva 126 metriä pitkä ja 52 metriä leveä hautausmaarakennus. Sen rakentaminen alkoi vuonna 1278 varhaiskeskiaikaisen hautausmaan paikalle.Haegen, s. 520–521 Tähän goottilaiseen rakennukseen on haudattu sukupolvien ajan paikallisia ylimyksiä ja kirkonmiehiä. Vanhimmat sarkofagit ovat peräisin antiikin ajalta. Rakennuksessa on paljon freskoja, kuten Benozzo Gozzolin maalaamat Vanhaan testamenttiin perustuvat freskot 1400-luvulta. Rakennuksen seinällä roikkuvat myös Pisan menneestä merimahdista kertovat vanhat satamaporttien ketjut. Meriherruudesta kilpailleet genovalaiset varastivat ketjut vuonna 1342, ja viisisataa vuotta myöhemmin firenzeläiset palauttivat ne Pisaan. Toisen maailmansodan aikana liittoutuneet pommittivat rakennuksen erehdyksessä pahoin. Vuosikymmeniä kestäneen restauroinnin jälkeen monia freskoja on saatu entisöityä. == Lähteet == * ===Viitteet=== == Aiheesta muualla == *Virallinen kotisivu Luokka:Pisa Luokka:Italian kirkot Luokka:Unescon maailmanperintökohteet Italiassa
Kihlanki

Kihlanki on pieni Muonion kunnassa Muonionjoen varressa sijaitseva noin kolmenkymmenen asukkaan kylä Kolarin kylältä noin 35 kilometriä Muonioon päin. Itse Muonion kirkonkylälle on matkaa noin 45 kilometriä. Luokka:Muonion kylät
Nautsi

Nautsi () oli Suomeen vuosina 1920–1944 kuuluneen Petsamon kunnan läntisin kylä Neuvostoliitolle sodan jälkeen luovutetulla alueella. Se sijaitsi Petsamon länsiosassa Paatsjokeen laskevan Nautsijoen varrella lähellä Norjan ja Inarin rajoja, ja kylän kautta kulki Jäämerentie. Nautsin naapurikyliä olivat Petsamon puolella pohjoisessa Höyhenjärvi ja idässä Suonikylä ja lännessä Inarin puolella Paatsjoki. Pohjoisessa Nautsi rajoittui Norjaan, sillä valtakunnan raja kulki Paatsjoessa. Valtioneuvoston vuonna 1930 vahvistaman Petsamon uuden kyläjaon mukaan Nautsi tuli kuulumaan Höyhenjärven kyläkuntaan.. Inarijärven ja Jäämeren välillä on aikoinaan kuljettu Paatsjokea pitkin. Vuonna 1916 Tie- ja vesirakennusten ylihallitus alkoi rakentaa vesireitin varrelle maantietä Ivalosta Paatsjoen laaksoon. Venäjän vallankumous ja Suomen sisällissota keskeyttivät tietyömaan, mutta reitin varrelle ehdittiin rakentaa hirsirakenteiset kestikievarit eli majatalot talousrakennuksineen arkkitehti Thure Hellströmin laatimilla tyyppipiirustuksilla. Yksi majataloista sijaitsi Nautsissa. Petsamon tultua liitetyksi Suomeen maantien rakentamista jatkettiin 1920-luvun alussa, ja tie nimettiin Jäämerentieksi. Väitöskirjan verkkoversio Petsamon ensimmäisessä koulupiirijaossa vuonna 1921 Nautsi kuului Salmijärven koulupiiriin. Vuonna 1932 aloitti toimintansa Höyhenjärven koulupiiri, johon Nautsikin kuului. Talvisodassa Neuvostorykmentti valtasi Nautsin Petsamoa puolustaneelta osasto Pennaselta 7.3.1940. Neuvostoliiton sotatiedotuksessa mainittiin ”Nautsin kaupungin” tulleen valloitetuksi. Todellisuudessa Nautsissa oli vain kestikievari ja muutama talo.Ensio Siilasvuo (toim.): Talvisota-kronikka, s. 167. Jyväskylä: Gummerus, 1989. Talvisodan viimeisenä päivänä 13. maaliskuuta 1940 neuvostoliittolainen pommikone joutui tekemään pakkolaskun Nautsiin. Lentäjä räjäytti koneen ennen kuin suomalaiset ehtivät paikalle.Talvisota- kronikka, s. 179. Nykyisin kylä on asumaton ja lähin asutuskeskus on Rajakoski, jonne erkanee tie entiseltä Jäämerentieltä suunnilleen Nautsin kohdalta. Kylän alue kuuluu nykyisin Petsamon piirin Nikelin kuntaan. == Lähteet == * === Viitteet === ==Aiheesta muualla== * Sää Luokka:Petsamon kylät
Pisan katedraali

pienoiskuva|Pisan katedraali auringonlaskussa. Pisan katedraali () on Pisan kaupungin katedraali Italiassa. Se sijaitsee kaupungin Piazza dei Miracolilla eli Piazza del Duomolla. Tuomiokirkon rakennutti arkkitehti Buscheto, ja rakentaminen aloitettiin vuonna 1063 heti saraseenien laivastosta saavutetun voiton jälkeen. Kirkko vihittiin vuonna 1118, minkä jälkeen sen runkohuonetta vielä pidennettiin.Mueller fon der Hagen & Strasser 2005, s. 504–505. Rakennuksessa yhdistyy itämainen rakennustaide kreikkalais-bysanttilaisiin elementteihin sekä itämaisiin ja lombardialaisiin koristeluihin. Marmorisen katedraalin pohjakaava on latinalaisen ristin mallinen, sen runkohuoneessa on viisi ja poikkilaivassa kolme laivaa, ja sen kupoli on ovaalinmuotoinen. Katedraali tunnetaan erityisesti sen kallistuneesta kellotornista, Pisan tornista. Kirkossa on kolme portaalia, joiden yläpuolella on tiheä pienoispylväsgalleria. Alkuperäiset pronssiovet sulivat tulipalossa 1595; uusissa ovissa on kohtauksia Neitsyt Marian elämästä. Kirkon sisätiloille antaa leimansa eri tyylien sekoitus ja värillisestä marmorista muodostuvat kontrastiset raidat. Kirkon taiteellinen pääteos on Giovanni Pisanon marmorinen saarnatuoli.Mueller fon der Hagen & Strasser 2005, s. 509. == Lähteet == * === Viitteet === Luokka:Italian katedraalit Luokka:Pisa
Pornograffitti

Pornograffitti ("Extreme II: Pornograffitti") on Yhdysvaltain Bostonista kotoisin olevan Extreme-yhtyeen toinen levy. Levy ilmestyi vuonna 1990. Yhtye teki ns. läpimurtonsa tällä levyllä. Levyllä on yhteensä 13 kappaletta ja se sisältää yhtyeen suurimmat hitit Hole Hearted, Get The Funk Out ja More Than Words. == Kappaleet == # # # # # # # # # # # # # (CD-bonus) == Arviot == * Allmusic: http://www.allmusic.com/album/r7009 == Lähteet == Luokka:Vuoden 1990 albumit Luokka:Yhdysvaltalaiset metallialbumit Luokka:Yhdysvaltalaiset funkalbumit Luokka:Glam metal -albumit Luokka:Funk metal -albumit
Nimisjärvi

Nimisjärvi on Vaalan kuntaan kuuluva kylä, joka sijaitsee samannimisen järven rannalla. Siellä toimi talvisodan aikana Flygflottilj 19:n lentokenttä Ulrik 2. Luokka:Vaalan kylät
Hara (työkalu)

Hara on työväline jossa on piikkejä tai haaroja. Varsinkin maataloudessa haroiksi kutsutaan erilaisia työkaluja, joita käytetään maan möyhentämiseen, multaukseen tai perkaukseen. Haralla voidaan tarkoittaa myös työkalua, jossa piikkien tilalla on esimerkiksi kitkemiseen tarkoitettu lapa. Kaskihara.tif|Kaskihara Perunahara; lyhyt ”säylähara” Uusi-Lampilan talosta Porvoon Kerkkoosta.tif|Perunahara; lyhyt ”säylähara” Uusi-Lampilan talosta Porvoon Kerkkoosta. == Lähteet == Luokka:Puutarhatyökalut
Järvikylä (Vaala)

Järvikylä on yksi Vaalan kylistä. Se sijaitsee Oulujoen pohjoisrannalla, Jylhämän ja Vaalan kirkonkylän pohjoispuolella valtatien 22 varrella. Kylä muodostuu Järvikylän, Korpelanvaaran, Mäkelän ja Varpuvaaran kulmakunnista, ja se on syntynyt Alajärven, Keskijärven ja Järvenjärven ympärille. Luokka:Vaalan kylät
Hara

Hara voi tarkoittaa seuraavia asioita ja henkilöitä: * Hara, kylä Noarootsin kunnassa Viron luoteisosassa * Hara, taajama Hagforsin kunnassa Ruotsissa * Hara, kyläkunta Naganon prefektuurissa Japanissa * hara eli kirjovirtamonni (Hara hara), torpedomonneihin kuuluva kalalaji * hara, lyhytpiikkinen harava * hara, maataloustyökalu * hara, japanilainen budokäsite * Hara, sukunimenä: ** Ayumi Hara (s. 1979), japanilainen jalkapalloilija ** Erkki Hara (1914–1997), suomalainen kokoomuksen kansanedustaja ** Goo Hara (1991–2019), eteläkorealainen laulaja ja näyttelijä ** Hiromi Hara (s. 1958), japanilainen jalkapalloilija ** Hiroshi Hara (1936–2025), japanilainen arkkitehti ** Marika Hara (s. 1986), suomalainen pyörä- ja hiihtosuunnistaja ** Marjatta Hara- Pietilä (s. 1951), suomalainen arkkitehti ja entinen uimari ** Masafumi Hara (s. 1943), japanilainen jalkapalloilija ** Matti Hara (s. 1936), suomalainen radiotoimittaja ** Natsuko Hara (s. 1989), japanilainen jalkapalloilija ** Natsumi Hara (s. 1988), japanilainen jalkapalloilija ** Setsuko Hara (1920–2015), japanilainen näyttelijä ** Taichi Hara (s. 1999), japanilainen jalkapalloilija ** Tameichi Hara (1900–1980), japanilainen upseeri ** Tatsunori Hara (s. 1988), japanilainen baseballpelaaja ** Teruki Hara (s. 1998), japanilainen jalkapalloilija ** Ville Hara (s. 1974), suomalainen arkkitehti ** Yumiko Hara (s. 1982), japanilainen kestävyysjuoksija.
Vuoden kainuulainen kylä

Vuoden kainuulainen kylä valitaan Kainuussa, kuten joissakin muissa Suomen maakunnissa. Valinnan taustalla on Suomen Kylätoiminta, ja valinnan tarkoituksena on maaseudun elinvoimaisuuden kehittäminen. ==Vuoden kainuulainen kylä eri vuosina== *1997 Veneheitto, Vaala *2006 Jormua, Kajaani *2007 Ruhtinansalmi, Suomussalmi *2010 Heinämäki, Sotkamo *
Kuolajärvi (kylä)

Kuolajärvi (, myöh. Кайралы, Kairaly) on kylä Alakurtin maalaiskunnassa, Kantalahden piirin länsiosassa Murmanskin alueella, Venäjällä. Kylä sijaitsee Kuolajärven yläosan Ylijärven ja alaosan Alajärven välisellä kannaksella, Sallan raja-asema – Alakurtti – Kantalahti -tien varrella Suomen ja Venäjän rajasta noin 25 kilometriä itään. == Historia == Nykyinen kylä sijaitsee vanhan Kuolajärven kylän osan, Keskiniemen paikalla, jossa oli muun muassa Kairalan talo ja tästä on johdettu paikan venäjänkielinen nimi. Muut laajan kyläkokonaisuuden osat olivat Ylipää, Mikkolanniemi ja Alapää. Ne levittäytyivät 18 kilometrin matkalle pohjois-etelä-suuntaisen Aapajärven ja Kuolajärven muodostaman järviketjun rannoille. Asukkaita oli noin 400 ja taloja kuutisenkymmentä 1930-luvulla.Kuolajärven kylä: Kuolajärven kylä Talvisodassa Neuvostoliiton Puna-armeija miehitti suomalaisten evakuoiman ja polttaman Kuolajärven kylän alueen, kunnes se oli Moskovan rauhassa 1940 muun Sallan silloisen itäpuoliskon mukana luovutettava Neuvostoliitolle.Salla, Info: Sallan kylätKuolajärven kylä, Historia: Evakkoon lähtö ja talvisota Jatkosodan alussa Pohjois-Suomessa olleet Saksan asevoimien joukot puolestaan hyökkäsivät Neuvostoliittoon ja valtasivat myös Kuolajärven rauniokylän. Suomen tehtyä Moskovan välirauhan saksalaisten oli vetäydyttävä ja kyläalue palautui Neuvostollitolle 1944.Kuolajärven kylä, Historia: Välirauhan aika, jatkosota ja Lapin sota == Lähteet == Luokka:Kantalahden piiri Luokka:Sallan luovutetut kylät
Länsi-Uusi-Guinea

Länsi-Uusi-Guinea () on Indonesiaan kuuluva alue, joka muodostuu Uuden-Guinean saaren läntisestä puoliskosta ja muutamista pienemmistä lähisaarista. Uuden- Guinean saaren itäpuoliskolla on Papua-Uuden-Guinean valtio. Hallinnollisesti Länsi-Uusi-Guinea jakautuu nykyään Papuan ja Länsi-Papuan provinsseihin. Alueella on itsenäistymistä ajavia ryhmiä. Länsi-Uuden-Guinean pinta-ala on 420 540 neliökilometriä. == Väestö == thumb| Länsi-Uuden-Guinean alkuperäisväestö on pääosin melanesialaista ja jakautunut satoihin eri kieliä puhuviin heimoihin. Indonesian hallituksen siirtolaisuusohjelma on kuitenkin viimeisen 30 vuoden aikana tuonut Länsi-Uuteen-Guineaan satojatuhansia uudisasukkaita Indonesian muista osista. Vuonna 2005 Länsi-Uuden-Guinean asukasluku oli 2 647 000\. Kuten joissakin muissakin Indonesian itäisissä osissa ja Papua-Uudessa-Guineassa, väestön valtauskonto on kristinusko. Vuonna 2000 54 prosenttia länsipapualaisista piti itseään protestantteina ja 24 prosenttia katolilaisina. Muslimeja oli 21 prosenttia ja alle yksi prosentti ilmoitti olevansa buddhalaisia tai hinduja. Suurten maailmanuskontojen rinnalla harjoitetaan kuitenkin yleisesti myös animismia. == Historia == Länsi-Uuden-Guinean kirjoitettu historia alkaa pääosin eurooppalaisten tulosta, joskin jo vanhoista indonesialaisista lähteistä löytyy mainintoja yhteyksistä alueelle. Espanjalaiset, portugalilaiset ja alankomaiset vierailivat Länsi-Uuden-Guinean rannikolla 1500-luvulta lähtien. Alankomaat perusti alueelle ensimmäisen pysyvän tukikohdan vuonna 1828 ja julisti alueen siirtomaakseen. 1930-luvulla syntyivät ensimmäiset papualaiset kansallistunteen ilmaukset. Toisen maailmansodan yhteydessä Japani miehitti vuonna 1942 Länsi-Uuden-Guinean pohjoisrannikon (ks. Uuden-Guinean sotaretki). Alue säilyi sodan jälkeen Alankomaiden hallinnassa, kunnes sen hallinto elokuussa vuonna 1962 siirrettiin Indonesian ja Alankomaiden välisellä sopimuksella väliaikaisesti 12 kuukaudeksi YK:lle. Marraskuussa 1962 Länsi- Irianin nimellä tunnetulle alueelle lähetettiin YK:n rauhanturvajoukko (UNSF). Vuonna 1963 alue liitettiin Indonesiaan. Alueella toimi myös itsenäisyysliike, joka julisti alueen itsenäiseksi Länsi-Papuan tasavallaksi, mutta se kukistettiin. == Lähteet == == Aiheesta muualla == * Free West Papuan sivut * PapuaWeb *
Harald Bohr

Harald August Bohr (22. huhtikuuta 1887 Kööpenhamina – 22. tammikuuta 1951 Kööpenhamina) oli tanskalainen matemaatikko. Hän oli fyysikko Niels Bohrin nuorempi veli. ==Matematiikka== Bohr toimi pitkään Kööpenhaminan yliopiston professorina. Hänen tutkimuksensa käsittelivät pääasiassa analyysiin liittyviä lähes jaksollisia funktioita. Hän työskenteli pitkään G. H. Hardyn kanssa. Hän keksi muun muassa kompleksilukuja koskevan Bohrin epäyhtälön. ==Jalkapallo== Bohr oli myös erinomainen jalkapalloilija. Hän pelasi Tanskan maajoukkueessa ja saavutti Tanskan riveissä olympiahopeaa vuoden 1908 kesäolympialaisissa tehden turnauksessa kaksi maalia. Veljensä tavoin hän edusti seurajoukkuetasolla Akademisk Boldklubia, vuodesta 1903 vuoteen 1909. Luokka:Tanskalaiset matemaatikot Luokka:Tanskalaiset professorit Luokka:Kööpenhaminan yliopiston professorit Luokka:Tanskalaiset jalkapalloilijat Luokka:Tanskalaiset olympiamitalistit Luokka:Vuonna 1887 syntyneet Luokka:Vuonna 1951 kuolleet
Joutsijärvi

Joutsijärvi voi tarkoittaa: * Joutsijärvi, kylä Kemijärvellä * Joutsijärven rautatieasema Kemijärvellä * Joutsijärvi ja Ala-Kappale, järvi Kemijärvellä * Joutsijärvi, järvi Rovaniemellä * Joutsijärvi, järvi Sastamalassa * Joutsijärvi, järvi Kullaalla Ulvilassa * Joutsijärvi, järvi Ylöjärvellä * Joutsijärvi, sukunimenä: ** Jonimatti Joutsijärvi (s. 1984), suomalainen runoilija. == Katso myös == * Jousjärvi * Joutsjärvi Luokka:Järvien täsmennyssivut